Folketing
2003-12-12

Nu er min nabo ikke særlig begejstret for at omgås rockerverdenen og heller ikke hangarounds, så jeg ved ikke rigtig, om jeg skal udlevere telefonnummeret, men jeg skal spørge naboen, om det er i orden for ham. Men jeg kunne godt tænke mig at få Dansk Folkepartis ordfører til at bekræfte, om det ikke er rigtigt, at der ikke kom et selvstændigt udspil fra Dansk Folkepartis side i forbindelse med finansloven. Der kom en reaktion på andres oplæg; der kom ikke et selvstændigt udspil. Er det ikke det, der er problemet? Er det ikke derfor, man med god ret kan påstå, at man ikke lever op til det ansvar, som man burde have her, nemlig at komme med sine egne bud på, hvad man vil? Det gør Dansk Folkeparti ikke. Og er det ikke også i bund og grund derfor, at Dansk Folkeparti kommer til at være en del af den nedtur, som regeringen står over for i øjeblikket? Det er vel det, der er det grundlæggende problem for Dansk Folkeparti. De leverer ikke varen. Og til det der med, hvordan Det Radikale Venstre havde det, da vi sad i regering: Jamen vi var netop ikke hangarounds, vi var jo med i regeringen. Det er måske en forskel.